SA gaan naweek op fase 5 tegemoetArgieffoto bloot ter illustrasie. (Foto: Unsplash) Fase 5-beurtkrag sal nou tot minstens Saterdag geld. Eskom het ’n kort ruk gelede op sosiale media aangekondig dat fase 5 tot Saterdag omstreeks 05:00 geïmplementeer sal word. Die kragvoorsiener sal glo môre (Vrydag) ’n verklaring uitreik met meer inligting oor die res van die naweek en volgende week se vooruitsigte op beurtkrag. Suid-Afrika is nou reeds etlike dae lank op fase 5-beurtkrag. Dié beurtkragfase behels tot agt uur lange kragonderbrekings per dag in ’n poging om 5 000 MW op die nasionale kragnetwerk te bespaar. Suid-Afrika het verlede naweek op fase 6 gedraai voordat beurtkrag Maandag tot fase 5 afgeskaal is. #Loadshedding #Stage5 Loadshedding will continue being implemented at Stage 5 until 05:00 on Saturday morning. Eskom will publish a full statement on Friday afternoon with regards to the rest of the weekend and for next week. — Eskom Hld SOC Ltd (@Eskom_SA) September 22, 2022